Furtuna tropicală Sally a lovit zona de graniță dintre Alabama și Florida: "Totul este sub apă, e o nebunie“.
Furtuna tropicală Sally a lovit zona de graniță dintre statele Alabama și Florida. Sally este a doua furtună majoră care lovește sudul SUA în trei săptămâni. Sally a fost retrogradată de la uragan la furtună tropicală înainte să ajungă la țărm.
Furtuna tropicală Sally a lovit în plin coasta de sud a Statelor Unite și a lăsat în urmă inundații, vânt puternic, ploi intense, case distruse și teamă. Multă teamă.Sally a fost a doua furtună majoră care a afectat această zonă în ultimele trei săptămâni. Și putea fi și mai rău, dacă Sally nu era retrogradată de la uragan de categoria 2 la furtună tropicală chiar înainte să ajungă deasupra uscatului. În Pensacola a plouat în patru ore cât în patru luni. Pe alocuri, apa era până la genunchi. Și sute de oameni au fost nevoiți să-și evacueze casele.Jordan Muse, locuitor din Pensacola: "Totul este sub apă, toate clădirile. Este o nebunie. Ești speriată? Categoric!“Acest sezon de uragane din Atlantic a fost neobișnuit de activ. Și e departe de final, va mai dura încă aproape trei luni.